โฆสิตคาดดอกเบี้ยปรับขึ้นแตะ2.5-3%
โฆสิตคาดเศรษฐกิจปีนี้ โตลดลงอยู่ที่ระดับ &nbsp;4-5 % จากปัจจัยส่งออกหดตัว เชื่อดอกเบี้ยปรับขึ้นแตะระดับ 2.5-3%
26 ม.ค. 2554

โฆสิตคาดเศรษฐกิจปีนี้ โตลดลงอยู่ที่ระดับ  4-5 % จากปัจจัยส่งออกหดตัว เชื่อดอกเบี้ยปรับขึ้นแตะระดับ 2.5-3%
นายโฆสิต ปั้นเปี่ยมรัษฏ์ ประธานกรรมการบริหาร ธนาคารกรุงเทพ กล่าวว่า เศรษฐกิจไทยในปีนี้จะเติบโตลดลงมาอยู่ที่ระดับ 4-5 % จากปี จากปัจจัยด้านการส่งออกที่หดตัว อย่างไรก็ตามเชื่อว่า การใช้จ่ายของภาคเอกชนและอัตราการบริโภคภายในประเทศจะปรับตัวดีขึ้นจะสามารถชดเชยตัวเลขการส่งออกได้ ขณะที่ปัจจัยเสี่ยงที่ต้องระมัดระวังได้แก่ อัตราเงินเฟ้อ ทิศทางดอกเบี้ยที่คาดว่าจะมีการปรับขึ้นให้เข้าสู่ระดับปกติที่ 2.5-3 %และอัตราแลกเปลี่ยนที่ยังคงผันผวนจากเงินทุนเคลื่อนย้าย
"แม้ว่าการส่งออกในปีนี้จะลดลงแต่เชื่อว่าการใช้จ่ายของภาคเอกชนและการบริโภคในประเทศจะเพิ่มขึ้น ซึ่งเป็นเรื่องที่ดีของเศรษฐกิจไทยที่จะเริ่มเดินหน้าโดยลดการพึ่งพาการส่งออก เปรียบเสมือนรถที่เปลี่ยนมาขับเคลื่อน 4 ล้อ"นายโฆสิต กล่าว
นายโฆสิต กล่าวว่า ปัจจุบันเศรษฐกิจไทยมีจุดอ่อน คือ การออมของรัฐบาลซึ่งอยู่ในระดับที่ 4.5 % เท่านั้น เพราะรัฐบาลมีการนำเงินไปใช้ในนโยบายกระตุ้นเศรษฐกิจเป็นจำนวนมาก  ดังนั้น รัฐบาลจะต้องเพิ่มรายได้ให้มากกว่ารายจ่ายประจำ เพื่อให้มีระดับการออมไม่ต่ำกว่า 10 % เช่นเดียวกับในอดีต เพื่อรองรับการเติบโตของเศรษฐกิจในปี 2555 และ 2556